b'\n_START_ARTICLE_\nL\xc3\xa4nnenheisiangervo\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nL\xc3\xa4nnenheisiangervo kasvaa 2\xe2\x80\x933 metri\xc3\xa4 korkeaksi. Herukan tai vaahteran lehti\xc3\xa4 muistuttavat lehdet puhkeavat varhain. Kasvi kukkii kes\xc3\xa4-hein\xc3\xa4kuussa valkoisin, pallomaisin kukinnoin. Hedelm\xc3\xa4 on tuppilo.\n_START_SECTION_\nLevinneisyys\n_START_PARAGRAPH_\nL\xc3\xa4nnenheisiangervo on kotoisin Pohjois-Amerikan it\xc3\xa4- ja keskiosista. Sen esiintymisalue ulottuu Kanadan Qu\xc3\xa9becist\xc3\xa4 Etel\xc3\xa4-Carolinaan, l\xc3\xa4nness\xc3\xa4 Alabaman, Arkansasin ja Minnesotan osavaltioihin.\n_START_SECTION_\nKasvupaikka\n_START_PARAGRAPH_\nL\xc3\xa4nnenheisiangervolla ei ole suuria vaatimuksia kasvupaikan valoisuuden suhteen, kovin kuivassa se ei menesty.\n_START_SECTION_\nK\xc3\xa4ytt\xc3\xb6\n_START_PARAGRAPH_\nL\xc3\xa4nnenheisiangervoa voi kasvattaa aitana tai aidanteena, tai suurten puiden aluskasvina. Siit\xc3\xa4 on my\xc3\xb6s punalehtinen muunnos.'